­



MÁTE ZVÝŠENÉ RIZIKO RAKOVINY PRSNÍKA?

DOTAZNÍK k aktívnemu vyhľadávaniu osôb so zvýšeným onkogenetickým rizikom

doplnený o skórovací systém:

Otázky sú ohodnotené bodmi 1-4 a keďže každá otázka má samostatnú váhu a význam, tak

už **4 body** sú hranicou na genetické testovanie.

Bodové ohodnotenie: 1,2,3,4.

**1.Vyskytol sa u Vás alebo Vašej blízkej príbuznej zhubný nádor prsníka?**

Uveďte, u koho.

**2 body:**

- pacientka

- príbuzná I.stupňa alebo viac ako jeden prípad v jednej pokrvnej rodine

**1 bod:**

-príbuzná 2.st.

Vysvetlivka: blízki príbuzní /zohľadňuje sa aj rodina otca:

I.st.: rodičia, súrodenci, deti

II.st.: starí rodičia, súrodenci rodičov, netere a synovci, vnuci

**2. Vyskytol sa u Vás alebo Vašej blízkej príbuznej karcinóm prsníka pred menopauzou /pred 50 rokom života?/** **-** Ak áno**-3 body**

**3.Vyskytla sa u Vás alebo Vašej blízkej príbuznej obojstranná alebo viac-ložisková forma zhubného nádoru prsníka?-** Ak áno-**3body**

**4. Vyskytla sa u Vás alebo Vašej blízkej príbuznej zriedkavá alebo nezvyčajná forma karcinómu prsníka?**

Ak áno- **2 body: -**triple nagatívny ca , -medulárny ca, -lobulárny ca

**5. Vyskytlo sa u Vás alebo Vašej blízkej príbuznej okrem karcinómu prsníka zároveň aj iné onkologické ochorenie /duplicitný výskyt**?/-ak áno:

**3 body: -** ca prsníka(duplex), -ca ovária

**2 body:** iný typ karcinómu

**1 bod:** iné onkologické ochorenie ako karcinóm

**6. Vyskytlo sa u Vás alebo Vášho blízkeho príbuzného zhubné ochorenie vaječníkov, maternice, prostaty, hrubého čreva alebo podžalúdkovej žľazy (pankreasu)?**

Ak áno, uveďte aké a v akom veku:

**4 body:** -ca vaječníka

**4 body:** -ostatné typy do 50 rokov

**2 body:** - ostatné typy nad 50 rokov, aspoň 2 prípady v jednej pokrvnej rodine

**1 bod:** - ostatné typy nad 50rokov

**7. Vyskytol sa vo Vašej pokrvnej rodine zhubný nádor prsníka u muža?**

Ak áno, uveďte, u koho.

**4-body**

**8. Bolo vo Vašej rodine realizované genetické vyšetrenie so zameraním**

**na onkologické ochorenia?**

Ak áno, uveďte výsledok vyšetrenia.

**4 body:** u zistenej patologickej mutácie predispozičného génu.

**Skórovací systém:**

**4 a viac bodov –potreba genetickej konzultácie na bližšie stanovenie miery rizika.**

**O GENETICKOM VYŠETRENÍ rozhoduje genetik.**

**Na GENETICKÚ KONZULTÁCIU odosiela pacientku praktický lekár, alebo lekár špecialista vrátane rádiológa.**

**Na stránkach Slovenskej spoločnosti lekárskej genetiky** [www.sslg.sk](http://www.sslg.sk)

**je uvedený zoznam genetických ambulancií v SR.**

Osoby so zistenou zárodočnou mutáciou alebo osoby s empiricky vyšším onkogenetickým rizikom

nad 25% (podľa Clausovych tabuliek) majú **genetikom odporúčanú dispenzarizačnú schému vyšetrení.**

**Hlavným cieľom** preventívneho manažmentu pri dedičných nádorových syndrómoch je zachytenie prípadného ochorenia v čo najvčasnejšom štádiu, čo umožňuje znižovať úmrtnosť a zlepšovať kvalitu

života.